cyanic-selkie/wikianc huggingface dataset:
Ուեյվերլի Փլեյսի կախարդները ֆիլմում
Սյուժե
Վերջիվերջո, Ալեքսն ու Ջասթինը գտնում են «Երազանքի քարը», բայց Ժիզելը գողանում է այն։ Ալեքսը, Ջասթինն ու Մաքսը պատմում են Թերեզային և Ջերրիին իրենց պատմությունը։ Թերեզան չի հավատում նրանց և վստահեցնում, որ երբեք չի կարող մոռանալ իր երեխաներին։ Փորձելով հետ կախարդել ծնողներին, Ջերրին նշում է, որ եթե նրանցից մեկը լրիվ կախարդ լինի, նրանք հետ կկախարդեն առանց քարի։ Մրցույթին պատրասվելու ժամանակ Մաքսը կորցնում է հիշողությունը և ընկնում չգոյության ջրմուղ։ Թերեզան մի փոքր հիշում է նրա մասին և հավատում նրանց։ Նրանք հասկանում են, որ արագ պետք է աշխատեն, Ալեքսն ու Ջասթինը տեղափոխվում են մրցույթի անցկացման վայր։ Ջերրին բացատրում է, որ կարող է օգտագործել միայն բնության չոսր տարրերի կախարդումները։ Հաղթողը կդառնա լիիիրավ կախարդ, իսկ մյուսը կկորցնի իր կախարդական ուժերը։ Ալեքսը ստանում է ուժը, սակայն հետ կախարդելուց հետո վերադարձնում է ամեն ինչ ինչպես որ էր։
Նկարահանումներ
Ֆիլմը հիմնականում նկարահանվել է Պուերտո Ռիկոյում 2009 թվականի փետրվարին և մարտին։ Ֆիլմի չղջիկներն իրական են, Սելենա Գոմեսն ու Դեվիդ Հենրին ուշադիր էին, որպեսզի չարթացնեին նրանց։
Գնահատական
Ֆիլմը ստացել է բազմաթիվ դրական կարծիքներ։ Rotten Tomatoes կայքը նշում է, որ օգտատերերի 62 % տվել է ֆիլմին դրական կարծիքներ։ Ֆիլմի առաջին ցուցադրության ժամանակ նայել է 13 600 հանդիսատես, երկրորդի ժամանակ՝ 5800 հանդիսատես, 3-րդի՝ 4300, իսկ չորրորդի ժամանակ՝ 4700 հանդիսատես։
Արտաքին հղումներ
Կատեգորիա:Disney հեռուստաալիքի օրիգինալ ֆիլմեր Կատեգորիա:Ամերիկյան դրամա ֆիլմեր Կատեգորիա:2009 ֆիլմեր Կատեգորիա:Անգլերեն ֆիլմեր Կատեգորիա:Ֆիլմեր, որոնց գործողությունները տեղի են ունենում Նյու Յորքում Կատեգորիա:2000-ականների կինոկատակերգություններ Կատեգորիա:Ամերիկյան ֆիլմեր Կատեգորիա:Ամերիկյան ընտանեկան ֆիլմեր Կատեգորիա:Ամերիկյան պատանեկան կինոկատակերգություններ Կատեգորիա:Ամերիկյան ֆենտեզի կինոկատակերգություններ Կատեգորիա:Ամերիկյան հեռուստաֆիլմեր Կատեգորիա:Ամերիկյան արկածային կինոկատակերգություններ Կատեգորիա:Ամերիկյան կինոկատակերգություններ Կատեգորիա:Ամերիկյան արկածային ֆիլմեր Կատեգորիա:Դիսնեյյան ֆիլմեր Կատեգորիա:Համակարգչային անիմացիոն ֆիլմեր Կատեգորիա:Ամերիկյան ֆենտեզի ֆիլմեր
Լճագիտություն
Լճագիտություն, լիմնոլոգիա (λίμνε - լճակ, լիճ), գիտություն դանդաղ շրջափոխանակություն ունեցող ցամաքային ջրավազանների (լճեր, ջրամբարներ) և նրանցում կատարվող ֆիզիկական, քիմիական, կենսաբանական պրոցեսների փոխադարձ կապերի ողջ համալիրի մասին։ Լճագիտությունը աշխարհագրական գիտություն է, սերտորեն կապված հիդրոֆիզիկայի, հիդորոքիմիայի, հիդրոկենսաբանության և այլ գիտությունների հետ, օգտագործում է նրանց ուսումնասիրության մեթոդները։ Կիրառվում է ժողովրդական տնտեսության տարբեր բնագավառներում։ Լճագիտությունյան գլխավոր խնդիրն է որոշել լճերի ու ջրամբարների առանձնահատկություններն ու ջրաբանական ռեժիմը։ Այդ նպատակի համար ուսումնասիրվում են ջրավազանի ծագումը, չափերը, ափերի և գոգավորության կառուցվածքն ու փոփոխությունները, հատակի նստվածքները, ջրային զանգվածների ֆիզիկական ու քիմիական առանձնահատկությունները, ջրաջերմային հաշվեկշիռը, մակարդակի տատանումները և այլն։ Լճագիտության հիմնադիրը շվեյցարացի գիտնական Ֆ. Ֆորելն է (19–րդ դարի վերջ, 20–րդ դարի սկիզբ)։
Կատեգորիա:Լճեր Կատեգորիա:Ջրագրություն Կատեգորիա:Ջրաբանություն Կատեգորիա:Լճագիտություն
Տախիոն
Տախիոն (ταχύς, «արագ»), ենթադրական մասնիկ, որի շարժման արագությունը գերազանցում է վակուումում լույսի արագությանը՝ ի տարբերություն միշտ լույսից դանդաղ շարժվող սովորական մասնիկների (որոնք տախիոնների մասին տեսական աշխատանքներում կոչվում են տարդիոններ) և լյուքսոնների, որոնք միշտ լույսի արագությամբ են շարժվում (օրինակ՝ ֆոտոնը)։
Տախիոնին համապատասխանող ենթադրական դաշտերը կոչվում են տախիոնական դաշտեր։ Սովորաբար որպես այդպիսին դիտարկվում են այն դաշտերը, որոնք ենթարկվում են Կլայն-Գորդոնի հավասարմանը՝ զանգվածի անդամի հակառակ նշանով (այսինքն՝ զանգվածի բացասական քառակուսիով. երբեմն, ինչպես Դիրակի հավասարման դեպքում, որտեղ զանգվածի պարամետրը առաջին աստիճանով է հանդես գալիս, հարկ է լինում այն դարձնել կեղծ կամ մատրիցային և այլն)։ Հետաքրքիր է նկատել, որ այդպիսի դաշտերը բավականին հեշտ են իրականացվում, այդ թվում պարզ մեխանիկական մոդելներում, ինչպես նաև կարող են հանդիպել անկայուն, պինդ, ֆիզիկական մարմնի նկարագրման ժամանակ
Եթե տախիոնները առհասարակ գոյություն ունեն, ապա կարող են գոյություն ունենալ նրանց տարբեր տիպեր՝ տարբերվելով զանգվածով կամ ուրիշ հատկություններով։ Տերմինի գիտական կիրարկության դեպքում տախիոն (կամ տախիոնային դաշտ) ասելով նկատի ունեն սկզբունքորեն Լորենց-ինվարիանտ օբյեկտները, այսինքն՝ հարաբերականության սկզբունքը չխախտող օբյեկտները։
Արտաքին հղումներ
Կատեգորիա:Հիպոթետիկ տարրական մասնիկներ
Համբուրգի հնագիտական թանգարան
Պատմություն
Թանգարանի հիմնադրումը 1898 թվականին նախաձեռնել է Համբուրգի սենատոր Ավգուստ Հելմսը, որն այլ հասարակական գործիչների հետ միացել է թանգարանային միությանը։ Նրանց նպատակն էր ստեղծել թանգարան այն ժամանակվա անկախ պրուսական Հարբուրգ (Էլբա) քաղաքի և նրա շրջանի համար։ 1925 թվականին թանգարանի հիմնադրի որդիները թանգարանին փոխանցեցին Buxtehuder Straße-ում գտնվող հեղինակավոր վիլլա, որը պետք է օգտագործվեր որպես ցուցադրությունների դահլիճ, իսկ թանգարանը վերանվանվեց «Հելմս-թանգարան»։ Այդ ժամանակ հավաքածուն արդեն ներառում էր 50000-ից ավելի կատալոգավորված նմուշներ։ 1937 թվականին Հելմս-թանգարանը դարձավ պետական հաստատություն։ 1955 թվականին թանգարանը հեռացավ վիլլայի շենքից, քանի որ այն վնասվել էր Երկրորդ համաշխարհային պատերազմից և տեղափոխվեց Հարբուրգ թատրոնի հարևանությամբ գտնվող նոր գլխավոր շենք։ 1953 թվականին տնօրեն Վիլի Վեգեվիցը նախաձեռնեց Քիքեբերգ բացօթյա թանգարանը։ 1972 թվականին Հելմս-թանգարանը դարձավ Համբուրգի միակ հնագիտական թանգարանը, և Համբուրգի այլ թանգարաններից բոլոր հնագիտական նմուշները տեղափոխեցին այստեղ։ 1987 թվականից ի վեր թանգարանին է հանձնվել մշակութային ժառանգության պահպանման հուշարձանները։ Տարածքի պատճառով հնագիտական մշտական ցուցադրությունը տեղափոխվել է իր ներկայիս վայր Հարբուրգի Ռաթոսպալցում։ Երրորդ ցուցահանդեսային տարածքը 1990-1999 թթ. եղել է Հին Հարբուրգի հրշեջ կայարանում։ 2008 թվականի հունվարի 1-ին Հելմս թանգարանի սեփականությունը փոխանցվել է Համբուրգի պատմական թանգարանների հիմնադրամին (Stiftung Historische Museen Hamburg) և այն վերանվանվել է Համբուրգի հնագիտական թանգարան - Հելմս-թանգարան։ 2009 թվականի մայիսի 14-ին բացվել է նոր մշակված հնագիտական ցուցադրությունը։
Ցուցադրություն
Ավելի քան 2,5 միլիոն նմուշներով թանգարանն ունի նախապատմական գտածոների ամենամեծ հավաքածուն։ Ցուցադրվում են հիմնականում պալեոլիթյան և նեոլիթյան դարաշրջանների, բրոնզի և երկաթե դարերի, միգրացիոն ժամանակաշրջանի և Հյուսիսային Գերմանիայի վաղ միջնադարերի տեղական նմուշներ։ 2009 թվականին բացվել է նոր մշակված մշտական ​​հնագիտական ​​ցուցադրություն։ Այն ներառում է հետևյալ թեմաները՝ նյութեր, սնունդ, բռնություն, մահ, նորարարություն և շարժունակություն։ Ավելի քան 160 ապակե ցուցափեղկերում, մոդելներով և մեծ ցուցանմուշներով ներկայացված են վերջին 40000 տարիների ընթացքում մարդկային մշակութային զարգացման բոլոր բնագավառները։
Այցելուներ
Թանգարանը մասնակցում է Համբուրգի «Թանգարանների երկար գիշեր» միջոցառմանը և առաջարկում է մի շարք կրթական ծրագրեր երեխաների և դպրոցականների համար։ 2012 թվականի նոյեմբերի 15-ից թանգարանը տրամադրում է ինտերակտիվ էլեկտրոնային թանգարանային ուղեցույց՝ որպես iTunes բջջային հավելված, որը հասանելի է նաև Android օպերացիոն համակարգերի համար ։
Արտաքին հղումներ
Կատեգորիա:Համբուրգի թանգարաններ Կատեգորիա:1898 հիմնադրումներ Գերմանիայում Կատեգորիա:1898 հիմնադրված թանգարաններ
Ալեքսանդր Ռեմեզով
Ալեքսանդր Կոնդրատևիչ Ռեմեզով Александр Кондратьевич Ремезов, ), ռուսական ցարական, ապա Կարմիր բանակի բարձրաստիճան սպա, գեներալ–մայոր (կոչումը շնորհվել է 1915 թվականին), Կարմիր Բանակի զորահրամանատար, կոմանդարմ։ Մասնակցել է ռուս–ճապոնական պատերազմին, Առաջին Համաշխարհային պատերազմին, Ռուսաստանի քաղաքացիական պատերազմին։
Կենսագրություն
Ալեքսանդր Ռեմեզովը կրոնա–դավանական պատկանելությամբ ուղղափառ էր։ Եղել է ուղղափառ հոգևորականի որդի։ Ալեքսանդրը պատանի հասակում սովորել է Ռյազանի հոգևոր ճեմարանում ։ 1886 թվականին արձակվել է ճեմարանից՝ սեփական խնդրագրի հիման վրա ։
Զինծառայություն ցարական և դեմոկրատական Ռուսաստանի բանակում
Զինվորական ծառայության է անցել 1887 թվականի հունվարի 14–ին՝ որպես կամավոր ծառայության անցած։ Ծառայությունը սկսել է Ռուսաստանի կայսերական բանակի 2-րդ Ֆանոգորիական գրենադերական զորագնդում։
Ավարտել է Կազան քաղաքի հետևակային յունկերական ուսումնարանը՝ 1889 թվականին՝ 2-րդ կարգի առաջադիմությամբ։
Ավարտելուց հետո նշանակվել է ծառայության Ռուսաստանի կայսերական բանակի 117-րդ հետևակային Յարոսլավյան զորագնդում։
1896 թվականին Ռեմեզովը ընդունվել է Ռուսաստանի կայսերական Գլխավոր Շտաբի Նիկոլաևյալ ռազմական ակադեմիա և ավարտել է այն 1899 թավականին 1-ին կարգի առաջադիմությամբ։
Այս ակադեմիան ավարտելուց հետո Ռեմեզովին նշանակել են Գլխավոր Շտաբի ենթակայությամբ ծառայության։
Ուղարկվել է Վարշավայի ռազմական օկրուգ, որպես Օսովեցկյան ամրոցի շարային բաժնի պետ՝ այդ պաշտոնում լինելով 1900 թվականի հունվարի 13–ից մինչև նոյեմբերի 4–ը։ Այնուհետև նշանակվել է Ռուսական կայսրության 14-րդ բանակային կորպուսի շտաբի ավագ համհարզ՝ այդ պաշտոնում լինելով 1900 թվականի նոյեմբերի 4–ից մինչև 1904 թվականի հունվարի 31–ը։
Այնուհետև նշանակվել է Կվանտունյան մարզի շտաբի ավագ համհարզի օգնական՝ այդ պաշտոնը վարելով 1904 թվականի հունվարի 31–ից մինչև սեպտեմբերի 4–ը։
1904 թվականի սեպտեմբերի 4–ից մինչև 1905 թվականի մարտի 11–ը պաշտոնավարել է որպես Մանջուրական բանակի ռազմական օկրուգային վարչության շտաբի ավագ համհարզ։
Այնուհետև պաշտոնավարել է որպես Մանջուրական բանակի թիկունքի գեներալ–կվարտերմեյստերի վարչությանը կից հանձնարարությունների շտաբային սպա։
Հաջորդ պաշտոնը եղել է Ռուսական կայսերական բանակի 17-րդ բանակային կորպուսի շտաբին կից հատուկ հանձնարարություններով շտաբային սպա, որը նա վարել է 1905 թ․ մարտի 11–ից մինչև օգոստոսի 25–ը։
1905 թվականի օգոստոսի 25–ից մինչև 1906 թվականի սեպտեմբերի 10–ը Ռեմեզովը պաշտոնավարել է որպես 2–րդ համահավաք հրաձգային կորպուսի շտաբին կից հատուկ հանձնարարությունների շտաբային սպա։
1906 թվականի սեպտեմբերի 10–ից մինչև նոյեմբերի 19–ը պաշտոնավարել է որպես Իրկուտսկի ռազմական օկրուգի շտաբի ավագ համհարզ։
1906 թվականի նոյեմբերի 19–ից մինչև 1907 թվականի նոյեմբերի 6–ը Ռեմեզովն անցել է ցենզային հրամանատարական ստաժավորում 27-րդ Արևելա–Սիբիրյան հրաձգային զորագնդի վաշտում։
Մինչև 1908 թվականի ապրիլի 27–ը Ռեմեզովը հանդիսացել է Մերձամուրյան ռազմական օկրուգի շտաբին կից հանձնարարությունների շտաբային սպա։
1908 թ․ ապրիլի 27–ից մինչև 1910 թ․ սեպտեմբերի 26–ը Ռեմեզովը պաշտոնավարել է որպես 2-րդ Սիբիրյան հետևակային ռեզերվային բրիգադի շտաբային սպա։ 1909 թ․ մայիսի 4–ից մինչև սեպտեմբերի 6–ը 8-րդ հետևակային Սիբիրյան ռեզերվային Տոմսկի զորագնդում անցել է գումարտակի հրամանատարի ցենզային հրամանատարություն կամ ստաժավորում։
1910 թ․ սեպտեմբերի 26–ից մինչև 1914 թ․ դեկտեմբերի 25–ը պաշտոնավարել է որպես 49-րդ հետևակային դիվիզիայի շտաբի պետ։
1914 թ․ դեկտեմբերի 25–ից մինչև 1915 թ․ հուլիսի 5–ը եղել է Տրոոիցե–Սերգեևյան զորահնդի հրամանատարը։
1915 թ․ հուլիսի 5–ից մինչև 1916 թ. մայիսի 5–ը պաշտոնավարել է որպես Ռուսական կայսրության 81-րդ հետևակային դիվիզիայի բրիգադի հրամանատար։
1916 թ. մայիսի 5–ից մինչև հունիսի 5–ը պաշտոնավարել է որպես Ռուսական կայսրության 75-րդ հետևակային դիվիզիայի շտաբի պետ։
1916 թ․ հունիսի 5–ից մինչև 1917 թ. ապրիլի 18–ը Ռեմեզովը պաշտոնավարել է որպես Ռուսական կայսրության 31-րդ բանակային կորպուսի շտաբի պետ։
1917 թ․ ապրիլի 18–ը պաշտոնավարել է որպես 16-րդ Սիբիրյան հրաձգային դիվիզիայի հրամանատար, այնուհետև՝ 1917 թ․ նոյեմբերի 19–ից՝ 2-րդ Սիբիրյան հրաձգային դիվիզիայի հրամանատար       ։
Անցում բոլշևիկների կողմը
1918 թ․ Ռեմեզովը կամավորապես մտավ Կարմիր Բանակ և նշանակվեց 10-րդ հրաձգային դիվիզիայի պետ՝ հրամանատար, այդ պաշտոնը վարելով 1918 թ․ հուլիսի 30–ից։ Այդ դիվիզիան կազմավորվել էր Պերմում։
Այդ դիվիզիայի հրամանատարի պաշտոնը Ռեմեզովը վարել է մինչև 1918 թ․ դեկտեմբերի 10–ը։
1919 թ․ հունվարի 27–ից մինչև հուլիսի 1–ը Ռեմեզովը պաշտոնավարել է որպես Կարմիր Բանակի 7-րդ բանակի զորահրամանատար։
Ապա՝ հավանաբար, որոշակի անհաջողությունների հետևանքով, դրվել է Կարմիր Բանակի Գլխավոր հրամանատարության ենթակայության ներքո, որպես կադրային ռեզերվի մաս։ Մասնավորապես՝ 1919 թ․ հունիսի 28–ից Ռեմեզովը գտնվել է Կարմիր բանակի Գլխավոր հրամանատարի՝ Գլավկոմի տրամադրության ներքո։
1919 թ․ հոկտեմբերի 10–ից մինչև 1921 թ․ մայիսի 7–ը Ռեմեզովը պաշտոնավարել է որպես 11-րդ կարմիր բանակի շտաբի պետը։ Ընդ որում՝ Ռեմեզովը եղել է Տասնմեկերորդ Կարմիր Բանակի հրամանատարի պաշտոնակատարը՝ նախ՝ երկու շաբաթով՝ 1920 թվականի հուլիսի 12–ից մինչև հուլիսի 26–ը, իսկ ապա մեկ շաբաթով՝ 1920 թվականի սեպտեմբերի 12–ից մինչև սեպտեմբերի 19–ը։ Այսինքն՝ այն ժամանակահատվածի մի մասում, որի ընթացքում Տասնմեկերորդ Կարմիր Բանակը ռազմական գործողություններ էր մղում Հայաստանի Առաջին Հանրապետության և նրա օրգանական մասը կազմող Սյունիքի զորքերի դեմ  ։
Ռեմեզովը 1919 թ․ հուլիսի 15ին և 1920 թ․ օգոստոսի 7–ին մտցվել է Կարմիր բանակի Գլխավոր Շտաբի ցուցակների մեջ։ Սակայն արդեն 1923 թ․ մարտի 1–ին Ալեքսանդր Ռեմեզովը զինվորականների ցուցակում այլևս չկա      ։
Մասնակցությունը Հայաստանի դեմ պատերազմական գործողություններին
1919 թ․ հոկտեմբերի 10–ից մինչև 1921 թ․ մայիսի 7–ը Ռեմեզովը պաշտոնավարել է որպես 11-րդ կարմիր բանակի շտաբի պետը։ Ընդ որում՝ Ռեմեզովը եղել է Տասնմեկերորդ Կարմիր Բանակի հրամանատարի պաշտոնակատարը՝ նախ՝ երկու շաբաթով՝ 1920 թվականի հուլիսի 12–ից մինչև հուլիսի 26–ը, իսկ ապա մեկ շաբաթով՝ 1920 թվականի սեպտեմբերի 12–ից մինչև սեպտեմբերի 19–ը։ Այսինքն՝ այն ժամանակահատվածի մի մասում, որի ընթացքում Տասնմեկերորդ Կարմիր Բանակը ռազմական գործողություններ էր մղում Հայաստանի Առաջին Հանրապետության և նրա օրգանական մասը կազմող Սյունիքի զորքերի դեմ։
Ռազմական կոչումներ
Ստորև տրված են Ալեքսանդր Ռեմեզովի ռազմական կոչումներն՝ ըստ աճման կարգի։ Փակագծում՝ շնորհման տարեթիվը։ Նախ՝ գրված է ռուսական կոչումը՝ հայերեն տառադարձությամբ, ապա՝ ռուսատառ, իսկ վերջում՝ հայկական համարժեքը՝ Առաջին հանրապետությունում և ներկայումս ։
Աղբյուրներ
Կատեգորիա:Ռուս–ճապոնական պատերազմ Կատեգորիա:Ռուս–ճապոնական պատերազմի մասնակիցներ Կատեգորիա:Առաջին համաշխարհային պատերազմի զորահրամանատարներ Կատեգորիա:Առաջին համաշխարհային պատերազմի մասնակիցներ Կատեգորիա:Ռուսաստանի Քաղաքացիական պատերազմի մասնակիցներ Կատեգորիա:Ռազմական պատմություն Կատեգորիա:Հայաստան Կատեգորիա:Սուրբ Ստանիսլավի 3-րդ աստիճանի շքանշանի ասպետներ Կատեգորիա:Սուրբ Ստանիսլավի 2-րդ աստիճանի շքանշանի ասպետներ Կատեգորիա:Սուրբ Ստանիսլավի 1-ին աստիճանի շքանշանի ասպետներ
Leptanillinae
Տարածում
Տարածված են հիմնականում Աֆրիկայում, Ասիայում և Եվրոպայում։
Նկարագիր
Փոքր մրջյունները սովորաբար ունեն 1-2 մմ երկարություն ։
Արտաքին հղումներ
Կատեգորիա:Մրջյուններ
Ահաբեկչական գործողություն Վոլգոդոնսկում
Ահաբեկչական գործողություն Վոլգոդոնսկում, պայթյուն Վոլգոդոնսկում (Ռոստովի մարզ), որը տեղի է ունեցել 1999 թվականի սեպտեմբերի 16-ին, ժամը 5:57-ին բնակելի շենքի մոտ։
Դատավարություն
2003 թվականի մայիսի 14-ին Կիսլովոդսկի քաղաքային դատարանը նախկին ոստիկան Ստանիսլավ Լյուբիչևին դատապարտեց 4,5 տարվա ազատազրկման։ Լյուբիչևը մեղադրվում էր  կաշառքի դիմաց  տրանսպորտային միջոցների անարգել անցումը Կիսլովոդսկի տարածքում ապահովելու մեջ։ Ընդ որում, վարորդը չի ունեցել փոխադրվող բեռի թույլատրման փաստաթղթեր, իսկ տրանսպորտը եղել է տեխնիկապես անսարք վիճակում։ Լյուբիչևն անձամբ է ուղեկցել վարորդին մինչև "Ռեալբազա հացաբուլկեղենի" պահեստները (Կիսլովոդսկ), որտեղ աշխատել է ահաբեկիչներից մեկի հորեղբայրը ։ Ավելի ուշ «Ռեալբազա հացաբուլկեղենից» պայթուցիկների մի մասը օգտագործվել է Վոլգոդոնսկում ահաբեկչական հարձակում իրականացնելու համար։
2004 թվականի հունվարի 12-ին Մոսկվայի քաղաքային դատարանը ցմահ ազատազրկման դատապարտեց Ադամ Դեկկուշեևին եւ Յուսուֆ Կրիմշամխալովին, որոնք մեղադրվում էին մի շարք ահաբեկչական գործողություններ կատարելու, այդ թվում՝ Վոլգոդոնսկում շենքի պայթյունի մեջ։ 2004 թվականի հուլիսի 8-ին Ռուսաստանի Գերագույն դատարանը հաստատեց Մոսկվայի քաղաքային դատարանի վճիռը ։
Ծանոթագրություններ
Կատեգորիա:Ահաբեկչական գործողություններ Ռուսաստանում Կատեգորիա:Վոլգոդոնսկ
Դարուվար
Դարուվար (Daruvar), քաղաք Խորվաթիայի հյուսիսային մասում։ Մեծությամբ Բելովարսկո-Բիլոգորսկայա ժուպանության երկրորդ քաղաքն է՝ Բելովարից հետո։ Բնակչությունը կազմում է 9 815 մարդ ։
Ընդհանուր տեղեկություններ
50 կմ դեպի հյուսիս-արևմուտք գտնվում է Բելովար քաղաքը, 30 կմ դեպի արևմուտք՝ Գերեշնիցա քաղաքը, 50 կմ դեպի հյուսիս՝ Բիրովիտիցա քաղաքը, 20 կմ դեպի հարավ՝ Պակրաց քաղաքը, 45 կմ դեպի արևելք՝ Սլատինա քաղաքը, 50 կմ հարավ-արևմուտք՝ Կուտինա քաղաքը։
Քաղաքի միջով ընթանում է E 661 խճուղին՝ Բուդապեշտ - Բիրովիտիցա - Բանյա Լուկա ուղեգծով։ Քաղաքում կա երկաթուղային կայարան։ Դարուվարը առողջարանային քաղաք է, հայտնի է իր հանքային աղբյուրներով։ Բուժման համար օգտագործվում է տաք հանքային ջուր (46 °C), ինչպես նաև բուժիչ ցեխ։
Պատմություն
Դարուվար բնակավայրը հայտնվել է մեր թվարկությունից առաջ։ Կելտական ցեղերը բնակվում էին Դարուվար հովտի բուժիչ աղբյուրների մոտ։
7-րդ դարում տարածքում բնակվել են սլավոնները։ Քաղաքը, ընդհուպ մինչև 18-րդ դարը, հայտնի է եղել Պոդբորե, Տոպլիցե,Դոբրոկուչե անուններով։ 1543 թվականին քաղաքն արդեն գրավված էր թուրքերի կողմից։ 1699 թվականին թուրքերը ավստրիական բանակի կողմից արտաքսվել են։ 1771 թվականին Պոդբորեն և շրջապատը դարձել են Անտուան Հակովիչ իշխանի սեփականությունը։
Ժողովրդագրություն
2011 թվականի մարդահամարի տվյալներով բնակչության 61 %-ը խորվաթներ են, 21 %-ը՝ չեխեր, 12 %-ը՝ սերբեր, շուրջ 1 %-ը՝ հունգարացիներ ։
Տնտեսություն
Տնտեսության հիմքը կազմում են տուրիզմը, գինու արտադրությունը, սննդի արդյունաբերությունը։ Քաղաքում կա մետաղամշակման գործարան և ապակե իրերի ֆաբրիկա։
Արտաքին հղումներ
Կատեգորիա:Խորվաթիայի քաղաքներ Կատեգորիա:1771 թվականին հիմնադրված բնակավայրեր
Հոլիվուդյան հաշվապահություն
Հոլիվուդյան հաշվապահություն (Hollywood bookkeeping, կամ Հոլիվուդյան հաշվառում, Hollywood accounting), տերմին, որը նշանակում է ոչ թափանցիկ կամ «ստեղծագործական» հաշվառման մեթոդներ, օգտագործվում է կինո, վիդեո և հեռուստատեսային ոլորտում` կինոնախագծերի բյուջետավորման և գծով շահույթ ստանալու համար։ Նախագծի հաշվետու շահույթը նվազեցնելու կամ վերացնելու համար կարող են չափազանցվել ծախսեր, դրանով իսկ նվազեցնելով այն գումարը, որն ընկերությունը պետք է վճարի լիցենզիոն վճարների կամ այլ առևտրային շահույթի փոխանակման պայմանագրերի տեսքով, քանի որ դրանք հիմնված են զուտ շահույթի վրա ։ Տուժածները կարող են լինել գրողներ և դերասաններ ։
Հոլիվուդյան հաշվառումն իր անունն ստացել է շոու բիզնեսի ոլորտում իր տարածվածության պատճառով այն ժամանակ, երբ ստուդիաների մեծ մասը գտնվում էին հենց Հոլիվուդում։
Կիրառում
Օրինակ՝ ստեղծվում է դուստր ձեռնարկություն, որը ենթադրաբար մատուցում է եզակի ծառայություններ, որոնք անհրաժեշտ են ֆիլմի արտադրության համար։ Եվ չնայած պաշտոնապես «դուստրը» հանդիսանում է առանձին ընկերություն, այնուամենայնիվ, այն և կինոստուդիան ունեն մեկ սեփականատեր։ Դուստր ձեռնարկությունները բարձր գներով իրականացնում են գովազդ և մարքեթինգ, ստեղծում են կինոնկարների պատճեններ և ֆիլմը թարգմանում են օտար լեզվով։ Ծառայությունների մեծ մասը, որոնց համար մայր ընկերությունը փոխանցում է գումարը վճարների ձևով, կարող են անհրաժեշտ չլինել։ Այս դեպքում կինոստուդիան թղթի վրա ոչ մի շահույթ չի ունենա, այլ միայն կորուստներ ։ Այս դեպքում կարելի է խնայել հարկերը և հոնորարները, քանի որ վերջիններս հաճախ հաշվում են շահույթից, և ոչ թե համախառն արդյունքից։
Հոլիվուդում հաշվառման մեջ կան երեք հիմնական գործոններ, որոնք օգտագործվում են ֆիլմի հաշվետու շահույթը նվազեցնելու համար, և բոլորը պետք է կապված լինեն գլխավոր ծախսերի հաշվարկի հետ.
Ընդհանուր ծախսերը հաշվարկելու համար վերը նշված բոլոր միջոցները շատ հակասական են նույնիսկ հաշվապահի մասնագիտության շրջանակներում։ Մասնավորապես, այդ տոկոսները հստակեցվում են՝ առանց հաշվի առնելու, թե իրականում այդ գնահատումները որքանով են առնչվում փաստացի ծախսերին։ Համառոտ՝ այս մեթոդը չի փորձում, հիմնվելով որևէ ռացիոնալ մոտեցման վրա, պատշաճ կերպով հետևելու վերադիր ծախսերին։
Տատյանա Շորոխովան նկարագրում է այն հնարավոր սխեման, թե ինչպես է կինոնկարը, որը վարձույթում նշանակալիորեն շատ գումար է հավաքել, քան արժեցել էր նրա արտադրությունը, հոլիվուդյան հաշվապահության դեպքում վնասաբեր է դառնում.
Օրինակներ
Համաձայն Lucasfilm-ի` «Ջեդայի վերադարձը» ֆիլմը, չնայած այն բանին, որ դրամարկղում վաստակել է 475 միլիոն դոլար՝ 32,5 միլիոն դոլար բյուջեով, «այն երբեք շահույթը չի անցել» ։
Արտ Բուհվալդը Paramount-ի դեմ Buchwald v. Paramount-ից հայցից հետո փոխհատուցում է ստացել։ Դատարանը «Paramount» գործողությունները ճանաչել է «անբարեխիղճ», նշելով, որ անհնար է հավատալ, թե 1988 թվականի Էդի Մերֆիի «Ուղևորություն դեպի Ամերիկա» կատակերգությունը, որը հավաքել էր 350 միլիոն դոլար, չէր կարող շահույթ բերել, մանավանդ, որ արտադրության իրական արժեքը պակաս էր մեկ տասներորդից։ Paramount-ը համաձայնվել է վճարել 900,000 դոլար, բայց ստուդիան հրաժարվել է ցուցադրել հաշվապահական տվյալների մանրամասները ։
Ուինսթոն Գրումը, որի «Ֆորեսթ Գամփ» վեպի հիման վրա նկարահանել է նույնանուն ֆիլմ, ըստ պայմանագրի նախատեսում էր գումար ստանալ դրամարկղի շահույթից։ Բայց շնորհիվ հոլիվուդյան հաշվապահության՝ հանրաճանաչ կինոնկարից եկամուտը վերածվեց վնասի, և Ուինսթոնը ֆիլմի համար ստացան անհամեմատելի փոքր վարձատրություն՝ 250 հազար դոլար։ Համեմատության համար նշենք, որ ֆիլմի ռեժիսոր Ռոբերտ Զեմեկիսի հոնորարը գերազանցել է 40 միլիոն ԱՄՆ դոլարը ։ Մաքուր շահույթի տոկոսը պետք է ստանային ֆիլմի վրա աշխատող ևս երեք մարդ՝ պրոդյուսերներ Վենդի Ֆայներմանը և Սթիվ Տիշը, ինչպես նաև սցենարիստ Էրիկ Ռոթը, որը, լինելով Հոլիվուդի վետերան, հաստատել է, որ հաշվապահական համակարգը հիմնականում ներողամիտ է ստուդիաների հանդեպ և ձեռնտու է այն դերասաններին և ռեժիսորներին, որոնք ունեն բավարար հնչեղ անուններ՝ պահանջելու տոկոսագումար ամբողջ վարձույթից, և ոչ թե մաքուր շահույթից ։
2000 թվականին Franchise Pictures ընկերությունն մեծ էկրան է թողարկել «Մարտադաշտ։ Երկիր» ֆիլմը։ Հայտարարված 75 միլիոն դոլար բյուջեով կինոնկարը վարձույթում հավաքվել է ոչ ավելի, քան 22 միլիոն։ Պրեմիերայից անմիջապես հետո The Wall Street Journal-ը հայտարարել է, որ ՀԴԲ-ն պահանջ ունի կինոստուդիային, որն արհեստականորեն բարձրացրել է ստեղծման ծախսերը` ներդրողներին խաբելու փորձ կատարելու համար ։ Գերմանական Intertainment AG ընկերությունը պնդել է կինոնկարի արտադրության արժեքի իր կողմից վճարման ենթակա 47 %-ի ֆինանսավորման ավելի վաղ ստորագրված համաձայնության մասին։ Franchise Pictures-ը պետք է թույլատրեր կինոնկարի վարձակալությունը Եվրոպայում։ 2004 թվականի մայիս-հունիս ամիսներին Լոս Անջելեսում վերահսկիչ դատարանը քննել է գործը։ Պարզվել է, որ ֆիլմն արտադրելու փաստացի ծախսերը կազմել են 44 միլիոն, իսկ մնացած 31-ը ներառվել են ծախսերի մեջ՝ կեղծ կազմակերպության միջոցով խարդախությունների ճանապարհով։ Ստուդիան պարտավորվել է վճարել 121 միլիոն դոլարի վնասը։ 2004 թվականի օգոստոսի 19-ին այն պաշտոնապես հայտարարել է սնանկացման մասին ։
Սարդ-մարդ կերպարի ստեղծողներից Ստեն Լին ուներ պայմանագիր, որի համաձայն իր հերոսների հիման վրա ամեն ինչից մաքուր շահույթի 10%-ը հաշվվում էր նրա օգտին։ «Սարդ-մարդը» (2002) ֆիլմն ստացել է ավելի քան 800 միլիոն դոլար եկամուտ, բայց արտադրողները պնդում էին, որ այն ոչ մի եկամուտ չի ունեցել, այդ պատճառով Լին ոչինչ չի ստացել։ 2002 թվականին նա դատի է տվել Marvel Comics-ին ։
«Իմ մեծ հունական հարսանիքը» (2002) ֆիլմը համարվել է ծայրաստիճան հաջողակ անկախ կինոնկարի համար, սակայն ստուդիայի տվյալներով՝ ֆիլմը գումարներ է կորցրել ։ Այդպես դերասանները (բացառությամբ Նիա Վարդալոսի, որն առանձին գործարք ուներ) դատի են տվել իրենց եկամտի իրենց մասի համար։ Սկզբում ֆիլմի պրոդյուսերները դատի են տվել Gold Circle Films-ին՝ հաշվառման հոլիվուդյան հաշվապահական գործընթացի պատճառով, քանի որ ստուդիան վերցրել էր արտադրության կինոնկարը, որն արժեր 6 միլիոն դոլարից պակաս, որպեսզի վարձույթում աշխատի ավելի քան 350 միլիոն դոլար՝ կորցնելով $ 20 միլիոն ։
Փիթեր Ջեքսոնը՝ «Մատանիների տիրակալը» եռերգության ռեժիսորը և նրա «Wingnut Films» կինոստուդիան աուդիտից հետո դատական ​​գործ է սկսել՝ ընդդեմ New Line Cinema-ի։ Ջեքսոնը հայտարարել է, որ սա վերաբերում է «հաշվապահական հաշվառման հատուկ գործելակերպերին»։ Ի պատասխան New Line-ը հայտարարել է, որ «Հոբիթ» ֆիլմի նկատմամբ նրանց իրավունքները սահմանափակված էին ժամկետով, և քանի որ Ջեքսոնը նորից չէր աշխատելու նրանց հետ, մինչև այդ պահը, դատական ​​հայցը չի լուծվել, նրան չեն հրավիրել նկարել «Հոբիթը», ինչպես նախատեսվում էր ։ Տասնհինգ դերասաններ դատի են տվել New Line Cinema-ին, պնդելով, որ իրենք այդպես էլ չեն ստացել իրենց 5% եկամուտը վաճառված արտադրանքներից, որոնք պարունակում էին ֆիլմից իրենց պատկերները ։ Բացի այդ, Tolkien Estate-ը դատական ​​հայց է ներկայացրել ընդդեմ New Line-ի՝ պնդելով, որ պայմանագրով նրանք իրավունք ունեն ստանալու 6 միլիարդ դոլար վաստակած կինոնկարների համախառն մուտքերի մինչև 7.5%-ը։ Ըստ New Line-ի՝ եռերգությունը բերել է «սարսափելի կորուստներ» և ընդհանրապես որևէ շահույթ չի տվել. Согласно сообщениям New Line, трилогия принесла «ужасающие потери» и никакой прибыли не дала вообще ։ Դատավորը, որը քննել է Ջեքսոնի հայցն ընդդեմ New Line-ի, տուգանել է ամբաստանյալին 125 հազար դոլարով՝ Ջեքսոնի նկատմամբ ֆինանսական պարտավորությունների վերաբերյալ փաստաթղթեր չներկայացնելու համար։ New Line Cinema-ն պարտավոր էր վարձել երրորդ կողմի ընկերություն, որը զբաղվում էր աուդիտով և NLC արխիվներում ներքին նամակագրության որոնմամբ՝ կապված Ջեքսոնի վճարների հետ ։
Մայքլ Մուրը դատի է տվել Բոբ և Հարվի Վայնշտեյններինին ֆինանսական հաշվետվությունները մանիպուլյացիայի համար՝ «Ֆարենհայտ 9/11» ֆիլմից ստացված շահույթի իր բաժինը խլելու համար։ Վերջիվերջո, Մուրը Վայնշտեյնի հետ համաձայնություն է ձեռք բերել և դատավարությունը դադարեցվել է ։
Համացանցում տեղադրված Warner Bros.-ի անդորրագիրը ցույց է տվել, որ ծայրաստիճան հաջող «Հարրի Փոթերը և Փյունիկի միաբանությունը» ֆիլմը թղթի վրա 167 միլիոն դոլար արժողությամբ կորուստներ է ունեցել ։ Սա հատկապես անսովոր է, հաշվի առնելով, որ նույնիսկ առանց գնաճը կարգավորելու, Հարրի Փոթերի մասին ֆիլմերի շարքն այդ ժամանակ կինոյի ամբողջ պատմության մեջ երկրորդն էր ըստ դրամարկղային շահույթի՝ զիջելով միայն Մարվելի կինեմատոգրաֆիական տիեզերքին ։
Արտաքին հղումներ
Կատեգորիա:Հաշվապահական հաշվառում Կատեգորիա:Հաշվապահություն Կատեգորիա:Հոլիվուդ
Լճային դպրոց (բանաստեղծների խումբ)
«Լճային դպրոց» բանաստեղծների (The Lake School of poets), 18-րդ դարի վերջի 19-րդ դարի սկզբի անգլիական ռոմանտիկ բանաստեղծների խումբ, որոնք ապրել են Անգլիայի հյուսիսում, այսպես կոչված, «լճերի երկրում»։ «Լճային դպրոց»-ի բանաստեղծներ Ու. Վորդսվորթը, Ս. Քոլրիջը և Ռ. Սաութին հայտնի են նաև «լեյկիստներ» (անգլերեն lake - լիճ բառից) անունով։ Իրենց ստեղծագործությունը հակադրելով 18-րդ դարի կլասիցիստական ու լուսավորական ավանդույթին, նրանք ռոմանտիկական ռեֆորմ կատարեցին անգլիական պոեզիայում։ Նրանք սկզբում ողջունեցին Ֆրանսիական հեղափոխությունը, հետագայում երես թեքեցին նրանից։ «Լեյկիստներ»-ի քաղաքական հայացքները գնալով ռեակցիոն դարձան։ Տարիների հետ անկում ապրեց նաև նրանց պոեզիան։ Սակայն վաղ շրջանի լավագույն ստեղծագործությունները մինչև հիմա էլ անգլիական պոեզիայի հպարտությունն են։
Կատեգորիա:Միացյալ Թագավորության գրական խմբավորումներ Կատեգորիա:Ռոմանտիզմ Կատեգորիա:Անգլիայի պոեզիա Կատեգորիա:Անգլիացի բանաստեղծներ
Էշկիձոր (Օլթիի գավառ)
Էշկիձոր, գյուղ Արևմտյան Հայաստանում, Կարսի մարզի Օլթիի գավառում։ Գտնվում էր Թորթում գետի աջ ափին։
Բնակչություն
1915 թվականին գյուղում արդեն ապրում էին լազեր և թուրքեր։
Ծանոթագրություններ
Կատեգորիա:Արևելյան Հայաստանի գյուղեր
Մանդիկ ծտային
Մանդիկ ծտային (Polýgonum aviculáre), Մանդիկազգիների ընտանիքից է։ Երեսունից քառասուն սանտիմետր բարձրությամբ միամյա խոտաբույս է, ծաղկում է ամռանը, աճում է արտերում, ճամփեզրերին։ Բուժական նպատակով օգտագործվում է բույսի վերգետնյա մասը։ Հավաքել ծաղկման շրջանում, չորացնել բարակ շերտերով, փռված վիճակում։ Կարելի է պահել թղթե տոպրակներում։
Քիմիական կազմը
Պարունակում է մեծ քանակությամբ վիտամին C, K, կարոտին, ինչպես նաև գլիկոզիդներ և դաբաղող նյութեր։
Բուժական ազդեցությունը
Ունի բազմակողմանի ազդեցություններ, որոնք պայմանավորված են բույսի մեջ բազմաթիվ կենսաբանական միացությունների առկայությամբ։ Այն բարձրացնում է մեզի օրական արտադրությունը, մեզի հետ միասին դուրս բերում նատրիումի և քլորի պիոններ։ Արգելակում է քարերի գոյացմանը միզուղիներում, միզապարկում և երիկամներում։ Դրականորեն է ազդում աղեստամոքսային համակարգի գործունեության վրա` շնորհիվ իր դաբաղող, հակաբորբոքային, մանրէասպան հատկությունների։ Բույսը իջեցնում է արյան անոթների պատի թափանցելիությունը, բարձրացնում արյան մակարդելիությունը։ Բույսն ունի նաև ներքին բոլոր օրգանների, հատկապես արգանդի հարթ մկանների կծկողունակությունը բարձրացնող հատկություն։ Կիրառվում է միզաքարային հիվանդությունների, միզաթթվային դիաթեզի, միզածորանների խրոնիկական բորբոքումների, մի շարք մաշկային հիվանդությունների բուժման դեպքում։ Իր դաբաղող հատկության շնորհիվ կիրառվում է գաստրիտների և էնտերիտների (լուծով ընթացող) բուժման ժամանակ։ Բույսի արյունականգ և կծկող հատկությունները պայմանավորում են նրա հաջող կիրառումը արգանդի ատոնիկ արյունահոսությունների և թութքի բուժման մեջ։
Աղբյուր
Կատեգորիա:Դեղաբույսեր Կատեգորիա:Մեղրատու բույսեր Կատեգորիա:Ինսեկտիցիդներ
Լա Լիգա 1929-30
1929-1930 թվականների Պրիմերա Դիվիզիոնի մրցաշրջանը, որը երկրորդն էր էր, սկսվել է 1929 թվականի դեկտեմբերի 1-ին և վերջացել է 1930 թվականի մարտի 30-ը։ Մրցաշրջանին մասնակցել է 10 ակումբ։ Մրցաշրջանի ընթացքում խաղացվել է 90 խաղ, խփվել է 420 գոլ։
Աղբյուրներ
Կատեգորիա:Լա Լիգայի մրցաշրջաններ Կատեգորիա:1929 ֆուտբոլում Կատեգորիա:1930 ֆուտբոլում
Պիետրակուպա
Պիետրակուպա (Pietracupa), կոմունա Իտալիայում, գտնվում է Մոլիզե մարզում՝ Կոմպաբասո գավառում ։
Բնակչությունը կազմում է 259 մարդ, բնակչության խտությունը կազմում է 26 մարդ/կմ²։ Զբաղեցնում է 10 կմ² մակերես։ Փոստային ինդեքս՝ 86020, հեռախոսային կոդ՝ +39 0874։
Ժողովրդագրություն
Բնակչության թվաքանակի փոփոխությունները.
Ծանոթագրություններ
Կատեգորիա:Իտալիայի բնակավայրեր
Ալեքս Ջոնս
Ալեքսանդր Էմերիկ (Ալեքս) Ջոնս (Alexander Emerick "Alex" Jones, ), ամերիկացի ծայրահեղ աջակողմյան ռադիոհաղորդավար, կինոպրոդյուսեր, գրող և դավադրության տեսաբան ։ «Genesis Communications Network» և «WWCR» ցանցերի եթերում, Տեխասի Օսթին քաղաքից վարում է «Ալեքս Ջոնսի շոու» (The Alex Jones Show) ռադիոհաղորդումը, որը հեռարձակվում է ինչպես Միացյալ Նահանգների ռադիոծածկույթում, այնպես էլ առցանց ռեժիմով  ։
Ֆրանչեսկո Անդրիոլի
Կենսագրություն
Ֆրանչեսկո Անդրիոլին ծնվել է 1794 թվականին Իտալիայի Տրենտո գավառի Ռովերետո փոքրիկ բնակավայրում:
Ալեքս Ջոնս
Կարիերայի ընթացքում Ջոնսը հաճախ հայտնվել է զանազան սկանդալների կիզակետում։ Ջոնսի կողմից արված առավել վիճահարույց հայտարարություններից է եղել «Սենդի Հուք» դպրոցի զանգվածային սպանության բեմադրված լինելը, ինչպես նաև մի շարք առիթներով Ջոնսը մեղադրել է հենց Միացյալ Նահանգների դաշնային կառավարությանը՝ Օկլահոմա սիթիի բնակելի շենքերի պայթյունները, Սեպտեմբերի 11-ի ահաբեկչական հարձակումները կազմակերպելու, ՆԱՍԱ-ի ենթադրյալ գաղտնի զենքը հանրությունից թաքցնելու պատրվակով լուսնի վրա կատարված վայրէջքը կեղծելու և այլ զեղծումներում մասնակցություն ունենալու մեջ։ Ջոնսի համոզմամբ, երկրի կառավարությունը, թիմակցելով խոշոր կորպորացիաների հետ, «նախապատրաստված տնտեսական ճգնաժամերի, բարձր տեխնոլոգիաների միջոցով սահմանված հսկողության և զանգվածային հիստերիա բռնկող կազմակերպված ահաբեկչական հարձակումների գնով» փորձում է Նոր աշխարհակարգ ձևավորել ։
Ֆրանչեսկո Անդրիոլի
Կենսագրություն
Սովորել է տեղի դպրոցում, որից հետո ծառայության է անցել Նապոլեոնյան բանակում: Մասնակցել է ռուս-ֆրանսիական պատերազմներին՝ կապիտանի զինվորական կոչումով:
Ալեքս Ջոնս
Ջոնսն ինքն իրեն համարում է լիբերտարիանիստական և պալեոպահպանողական համոզմունքներով անձ, մինչդեռ քննադատները նրան նկարագրում են որպես ծայրահեղ աջակողմյան պահպանողական և պրոռուսական կողմնորոշվածություն ունեցող պրոպագանդիստ ։
Ֆրանչեսկո Անդրիոլի
Կենսագրություն
Պատերազմի ընթացքում գերեվարվել է: Գերությունից ազատվելուց հետո ամուսնացել է և բնակություն հաստատելու նպատակով մեկնել Ռուսական կայսրություն՝ Լիտվայի մայրաքաղաք Վիլնո: 1827 թվականին ստացել է Ռուսական կայսրության քաղաքացիություն: Սովորել է Վիլնյուսի պետական համալսարանում, որն ավարտելուց հետո 1832 թվականին ստացել է նկարչի և դեկորատորի մասնագիտական որակավորում: Դրանից հետո սովորել է Սանկտ Պետերբուրգի գեղարվեստի ակադեմիայում, որն ավարտել է 1839 թվականին: Ուսումն ավարտելուց հետո ուսուցանել է: Որոշ ժամանակ նա նաև դասավանդել է Շիաուլիայի դպրոցում:
Ալեքս Ջոնս
Ջոնսին պատկանող «InfoWars.com» կայքը որակվել է որպես կեղծ լրատվական ալիք։
Ֆրանչեսկո Անդրիոլի
Կենսագրություն
1830-ականներին նա զբաղվել է Վիլնյուսի կաթոլիկ տաճարները որմնանկարներով և քանդակներով հարստացնելով: Մահացել է 1861 թվականին Վիլնյուսում:
Ալեքս Ջոնս
Արտաքին հղումներ
Կատեգորիա:Ամերիկացի հաղորդավարներ Կատեգորիա:Դավադրության տեսություն Կատեգորիա:Գուգենհայմի կրթաթոշակառուներ Կատեգորիա:Ամերիկացիներ իռլանդական ծագմամբ Կատեգորիա:Ամերիկացի կինոպրոդյուսերներ Կատեգորիա:Ամերիկացի կինոռեժիսորներ Կատեգորիա:Ամերիկացի գրողներ Կատեգորիա:Յություբերներ
Ասլան Աբաշիձե
Ասլան Իբրահիմի Աբաշիձեի (ასლან იბრაიმის ძე აბაშიძე, ), Վրաստանի պետական և քաղաքական գործիչ, Աջարիայի Ինքնավար Հանրապետության ղեկավար (1991-2004 թթ.)։
Ծագում
Ծագում է իսլամ ընդունած Աբաշիձե իշխանատոհմից, որը 16-րդ դարի վերջերին օսմանյան սուլթանի գերագույն ղեկավարմամբ կառավարում էր աջարներին ։ 1918-1921 թվականներին նրա պապը՝ գրող և թարգմանիչ Մեմեդ Աբաշիձեն, դարձավ Աջարիայի առաջին խորհրդարանի (մեջլիսի) առաջին նախագահը, Աջարիան պահեց Վրաստանի կազմում՝ չթույլատրելով թուրքական բռնագրավում։ 1938 թվականին Մ. Աբաշիձեն գնդակահարվեց, իսկ նրա որդի Իբրահիմը (որդու՝ Ասլանի ծնունդից երկու ամիս առաջ) ձերբակալվեց և աքսորվեց Սիբիր։ Մայրը՝ Շահեսթեր Բեժանիձեն, ծագում է հյուսիսային Աջարիայում իշխող ազնվական տոհմից։
Կարիերայի սկիզբ
Ավարտել է Բաթումի մանկավարժական ինստիտուտի պատմաբանասիրական ֆակուլտետը (1962 թ.) և Թբիլիսիի պետական համալսարանի ժողովրդական տնտեսության ֆակուլտետը (1984 թ.)։ 1962 թվականին դատապարտվեց 2 տարի պայմանական ազատազրկման ապօրինի զենք պահելու և չարամիտ խուլիգանության համար։ Դասավանդել է երաժշտական ուսումնարանում՝ ղեկավարելով մասնագիտական-տեխնիկական ուսումնարանը, զբաղվել է կուսակցական աշխատանքով։ Այս տարիներին ծանոթացավ Էդուարդ Շևարդնաձեի ավագ եղբոր՝ Հիպոկրատի հետ, որն այն ժամանակ աշխատում էր Վրաստանի ԽՍՀ արհեստագիտական-մասնագիտական կրթության կոմիտեի նախագահ։
1981 թվականից նշանակվում է Բաթումի քաղխորհրդի գործկոմի նախագահի տեղակալ, 1984 թվականից՝ Աջարիայի ԻԽՍՀ կենցաղային սպասարկման նախարար, 1986 թվականից՝ Վրաստանի ԽՍՀ բնակչության կենցաղային սպասարկման նախարարի տեղակալ, իսկ այնուհետև՝ բնակչության կենցաղային սպասարկման պետական՝ «Վրացկենցաղսերվիս» կոնցերնի նախագահ։
Աջարիան ղեկավարելիս
1991 թվականին Զվիադ Գամսախուրդիայի աջակցությամբ, որի հետ ծանոթ էր մանկությունից, դարձավ Աջարիայի Գերագույն խորհրդի նախագահի պաշտոնակատար, իսկ նույն թվականի հուլիսին ընտրվեց Աջարիայի Գերագույն խորհրդի նախագահ (վերընտրվեց 1996 թվականին)։ Ընդ որում Գամսախուրդիան որպես ընտրվելու հիմնական նախապայման Աբաշիձեի առջև խնդիր էր դրել Աջարիայի ինքնավար կարգավիճակի աստիճական լուծարում։ 1991-1995 թվականներին միաժամանակ հանդիսանում էր Վրաստանի խորհրդարանի փոխխոսնակ։
1991 թվականի օգոստոսի 19-ին, իմանալով Մոսկվայի խռովության մասին, այդ մասին հեռախոսով հայտնում է Գամսախուրդիային՝ միաժամանակ խորհուրդ տալով կատարել ԱԴՊԿ բոլոր պահանջները։ 1991 թվականի դեկտեմբերին քաղաքացիական պատերազմի սկսվելուց հետո նա ստեղծեց իր սեփական բանակը՝ որպես հակակշիռ զինված խմբավորումներին, որոնք միավորել էին Զվիադ Գամսախուրդիայի կողմնակիցներին և հակառակորդներին։ 1992 թվականին գլխավորեց «Վերածննդի համավրացական միություն» կուսակցությունը (1997 թվականից՝ «Վրաստանի ժողովրդավարական վերածննդի միավորում»), որը 1992 և 1995 թվականների Վրաստանի խորհրդարանական ընտրություններում հասավ որոշակի հաջողության և ստեղծեց խորհրդարանական խմբակցություն։
1992 սեպտեմբերի 28-ին փաստացի հայտարարեց ինքնավարության տնտեսական կառույցների անկախությունը Թբիլիսիից։ Ի տարբերություն Աբխազիայի և Հարավային Օսիայի ղեկավարների՝ Աբաշիձեն չէր ձգտում լիակատար անկախության, այլ զարգացնում էր այն որպես «ազատ տնտեսական գոտի», բայց մաքսային հասույթները մնում էին հանրապետությանը։ Բաթումի մերձակայքում տեղակայված ռուսական ռազմաբազային տրամադրեց առավելագույն զեղչային ռեժիմ։ 1994 թվականին ողջունեց Վրաստանի անդակցումը ԱՊՀ-ին։ Ըստ ԶԼՄ-ների՝ ընկերական հարաբերությունների մեջ էր Մոսկվայի քաղաքապետ Յուրի Լուժկովի հետ։
Աբաշիձեի խոսքերով՝ իր դեմ կատարվել է 17 մահափորձ, սակայն աջարական ընդդիմությունը կարծում էր, որ դրանց մեծամասնությունը կեղծ էին։
2000 թվականին առաջադրվել էր Վրաստանի նախագահի թեկնածու, բայց հանեց իր թեկնածությունը՝ հօգուտ Էդուարդ Շևարդնաձեի, չնայած ընտրություններին մասնակցում էր Աբաշիձեի գլխավորած «Վրաստանի վերածնունդ» կուսակցության ներկայացուցիչ Դավիթ Պատիաշվիլին։ Նույն թվականին առանց այլընտրանքային հիմքի ընտրվեց Աջարիայի ղեկավար՝ ստանալով ընտրողների քվեների 99 %-ը ընտրություններին մասնակցության 90 %-ի պայմաններում։
Առճակատում Թբիլիսիի հետ
«Վարդերի հեղափոխությունից» հետո Ասլան Աբաշիձեի հարաբերությունները Միխեիլ Սաակաշվիլու հետ չհարթվեցին։ 2004 թվականին Սաակաշվիլին հայտարարեց, որ «Աբաշիջեի կլանը հանդիսանում է հանցագործների, մարդասպանների և թմրանյութերի առաքիչների հանցախումբ», ինչից հետո՝ մայիսին, Աջարիայում մտցրեց ուղղակի նախագահակաան կառավարում։ Ինքնավար հանրապետության սահմաններին մոտեցվեց վրացական հատուկ նշանակության ջոկատը, իսկ մյուս կողմից դիմակայում էին Աջարիայի ՆԳՆ ուժերը։ Լայնածավալ զինված ընդհարումից հնարավոր եղավ խուսափել Ռուսաստանի և Վրաստանի բանակցությունների արդյունքում, քանի որ առաջին կողմը խոստացել էր չհակադարձել Թբիլիսիի վերահսկողության հաստատմանն ինքնավարության վրա և Աջարիայից հեռացնել Աբաշիձեին անձեռնմխելիության երաշխիքների դեպքում, որոնք Միխեիլ Սաակաշվիլին հրապարակայնորեն տվեց կենտրոնական հեռուստաալիքների եթերում։ 2004 թվականի մայիսի 5-ին Աբաշիձեն հրաժարական տվեց, իսկ հաջորդ օրը Բաթում ժամանեց ՌԴ Անվտանգության խորհրդի քարտուղար Իգոր Իվանովը, որը նույն օրն էլ Աբաշիձեին տարավ Մոսկվա։
Տարբեր
Ասլան Աբաշիձեն Աջարիայի դրոշի, զինանշանի, օրհներգի երաժշտության և բառերի մի մասի հեղինակն է։ Վրաստանի բանակի գեներալ-մայոր է, իսկ ռուսական բանակի՝ գնդապետ։ Հոբբին նկարչությունն ու քնադակագործությունն է։
Ջանալու
Բնակչություն
2009 թվականի մարդահամարի համաձայն գյուղում բնակվում է 1524 մարդ, այդ թվում՝ 742 տղամարդ և 782 կին ։
Ազգային թատրոն (Միլան)
Ազգային թատրոն (Միլան) (Il Barclays Teatro Nazionale), թատրոն Միլանում, Իտալիայում։
Պատմություն
Թատրոնը բացվել է 1924 թվականին։ Շենքը կառուցվել է ըստ Մաուրո Ռոտայի նախագծի։ «Ազգային թատրոնի» որոշ արդիականացումներ 1979 թվականին իրականացնում է նրա որդին` Ջորդանոն։ Մասնակի վերանորոգումից հետո, թատրոնը 2001 թվականին, գտնվելով Մասսիիմո Ռոմեո Պիպարոյի տնօրինության տակ, փոխում է իր անվանումը` դառնալով «Ventaglio Nazionale»: 2009 թվականին թատրոնն անցնում է «Stage Entertainment Italy» կազմակերպության ենթակայության տակ ։ Մյուզիքլների բեմադրության վարձակալության տրամադրման համար շենքում անց է կացվում լուրջ վերակառուցում. փոխվում են բեմի չափսերը, թարմացվում լուսային և ձայնային տեխնիկան, ընդլայնվում բեմի նստատեղերի քանակը` հասցնելով 1500 նստատեղի։ Նաև թարմացվում է թատրոնի մոտ գտնվող Պիեմոնտե հրապարակը, կազմակերպվում է ծառատունկ, տարածքում ավելացվում են քանդակներ և ստորգետնյա ավտոկայանատեղիներ, իսկ թատրոնի և այգու միջև գտնվող հետիոտների ճանապարհը կոչվում է Ջորդանո Ռոտայի անունով։ Նորացված թատրոնի սկզբնական անվանումը «Ազգային թատրոն», բացվում է հոկտեմբերի 24- ին մյուզիկլում «Գեղեցկուհին և հրեշը» ։ 2013 թվականի հունիսից թատրոնի անվան մեջ ավելացել է նաև „Barclays“ հավելվածը ։
Հոկտեմբերի անվան զբոսայգի (Դոնի Ռոստով)
Հոկտեմբերի անվան զբոսայգի (Парк имени Октября), զբոսայգի Ռուսաստանի Դոնի Ռոստով քաղաքում, որը գտնվում է Հոկտեմբերյան շրջանում ։ Անվանվել է 1917 թվականի Հոկտեմբերյան հեղափոխության պատվին։
Պատմություն
Դոնի Ռոստովի Հոկտեմբերի անվան զբոսայգին հիմնադրվել է 1971 թվականին 7,2 հեկտարի վրա` Տեմեռնիկ գետի ափին։ Զբոսայգու տարածքում կան վազքուղիներ, փողոցային վարժասարքեր, սեղանի թենիսի խաղահրապարակներ, ինչպես նաև մարզահրապարակ տարբեր մարզաձևեր, այդ թվում` բասկետբոլ, վոլեյբոլ կամ ֆուտբոլ պարապելու համար ։
2013 թվականին պետք է լուծվեր կոյուղագծի երկու ճյուղերի վթարային վիճակի հարցը, որոնք գտնվում են այգու կենտրոնական հատվածում։ Դրանք տարածքում տհաճ հոտի և սանիտարական աղտոտման պատճառ էին։ Նույն թվականի ամռանը պետք է կատարվեր ցանցերի տեղափոխման աշխատանքը ։
Զբոսայգու կենտրոնական մուտքի մոտի աստիճանները, 56-րդ բանակի փողոցի կողմից, վերակառուցվել են։ Գարնանը Հոկտեմբերի անվան զբոսայգու տարածքում տնկվել է մոտ 40 ծառ, որոնց թվում այնպիսի ծառատեսակներ, ինչպես արոսենի, եղրևանի, եղևնի, հացենի ։
Ծանոթագրություններ
Կատեգորիա:Զբոսայգիներ այբբենական կարգով Կատեգորիա:Դոնի Ռոստովի զբոսայգիներ
Ստայցելե
Ստայցելե (Staicele), քաղաք Լատվիայի Ալոյայի շրջանում։
Գտնվում է Ռիգա մայրաքաղաքից 130 կմ հեռավորության վրա, Վալմիերա քաղաքից՝ 62 կմ, Լիմբաժի քաղաքից՝ 45 կմ, իսկ Այնաժի քաղաքից՝ 30 կմ։ Քաղաքի մակերեսը կազմում է 5.16 կմ²։
Ստայցելե, արագիլների քաղաքն է, որտեղ արագիլը համարվում է քաղաքի գլխավոր խորհրդանիշերից մեկը։
Ավտոճանապարհներ
Ստայցելե քաղաքի միջով ընթանում է տարածաշրջանային դժվարանցանելի Այնաժի - Մատիշի ավտոճանապարհը։
Տեղական ավտոճանապարհների շարքում հարկ է նշել Մազսալացա - Ստայցելե ավտոճանապարհը։
Արտաքին հղումներ
Կատեգորիա:Լատվիայի քաղաքներ Կատեգորիա:1582 հիմնադրումներ Կատեգորիա:Լատվիայի բնակավայրեր Կատեգորիա:1992 թվականին հիմնադրված բնակավայրեր
Լի Սին Ման
Հանդես է եկել Հարավային Կորեայում ամերիկյան զորքերի ներկայության օգտին։ 1960 թվականի ապրիլին, ժողովրդական ապստամբության հետևանքով, Լին սին մանը և նրա կառավարությունը հրաժարական տվեցին։
Ծանոթագրություններ
Կատեգորիա:Հարավային Կորեայի քաղաքական գործիչներ Կատեգորիա:1875 ծնունդներ Կատեգորիա:Մարտի 26 ծնունդներ Կատեգորիա:Հարվարդի համալսարանի շրջանավարտներ Կատեգորիա:Փրինսթոնի համալսարանի շրջանավարտներ Կատեգորիա:Ջորջ Վաշինգտոն համալսարանի շրջանավարտներ
Լիվեր
Լիվեր, ուգրո-ֆիննական ծագումով ցեղ (ռուսական աղբյուրներում՝ «լիբ»), որը հնադարում բնակվել է ժամանակակից Լատվիայի տարածքի հյուսիսային և արևմտյան մասերում։ 9-12-րդ դարերին զբաղեցնում էին Ռիգայի ծոցին հարող տարածքը։ Ներկայումս փոքրաթիվ ազգագրական խումբ, ապրում են Լատվիայում (հիմնականում Բալթիկ ծովի ափին)։ Հավատացյալները բողոքական են (լյութերական)։ Լիվերենից օգտվում է ավագ և միջին սերունդը։
Կատեգորիա:Հին ազգեր Կատեգորիա:Ուգրո-ֆիննական ազգեր Կատեգորիա:Լատվիայի ազգեր
Մեհմեդ Աքիֆ Էրսոյ
Կենսագրություն
Նրա հայրը ազգությամբ ալբանացի է եղել, իսկ մայրը՝ Բուխարայի ուզբեկ։ Դեռ դպրոցական տարիներին Մեհմեդ Աքիֆ Էրսոյը սկսել է բանաստեղծություններ գրել։ 1889-1893 թվականներին սովորել է անասնաբուժական քոլեջում։ Իր առաջին բանաստեղծությունները նա հրապարակել է թերթում, այնուհետև 10 տարի ոչինչ չի հրապարակել։ 1898 թվականին ամուսնացել է։ 1906 և 1907 թվականներին դասավանդել է գյուղական դպրոցներում։ 1908 թվականին թերթերում հրապարակել է եգիպտացի բանաստեղծների բանաստեղծությունների թուրքերեն թարգմանությունները։ 1913 թվականին երկու ամսով մեկնել է Եգիպտոս։ Տարվա վերջին հեռացել է անասնաբուժական ծառայության ղեկավարի տեղակալի պաշտոնից և շարունակել գրականություն դասավանդել։ Եղել է «Միություն և առաջադիմություն» կուսակցության անդամ։
Թուրքիայի ազգային օրհներգի բառերի համար հայտարարված մրցույթում հաղթել է Մեհմեդ Աքիֆ Էրսոյի գրած տեքստը։ Օրհներգի տեքստը 1921 թվականի մարտի 12-ին հաստատվել է Թուրքիայի Ազգային մեծ ժողովի կողմից ։ 1930-ական թվականներին հիվանդացել է լյարդի ցերոզով։ Մահացել է 1936 թվականի դեկտեմբերի 27-ին Ստամբուլում։
Ծանոթագրություններ
Կատեգորիա:Թուրք գրողներ Կատեգորիա:Թուրք բանաստեղծներ Կատեգորիա:19-րդ դարի Օսմանյան կայսրության գրողներ Կատեգորիա:20-րդ դարի Օսմանյան կայսրության գրողներ Կատեգորիա:Ստամբուլում ծնված գրողներ Կատեգորիա:Թուրքիայի 24-րդ գումարման մեջլիսի պատգամավորներ Կատեգորիա:19-րդ դարի Օսմանյան կայսրության անձինք Կատեգորիա:Օսմանյան կայսրության պետական ծառայողներ Կատեգորիա:Թուրք ակադեմիկոսներ Կատեգորիա:Միություն և առաջադիմություն կուսակցության քաղաքական գործիչներ Կատեգորիա:Լյարդի ցիռոզից մահացածներ Կատեգորիա:Օսմանյան կայսրության Հատուկ կազմակերպության անդամներ Կատեգորիա:Թուրք ուսուցիչներ Կատեգորիա:Ալբանական ծագմամբ թուրքեր
Զանգվածի պակասորդ
Զանգվածի պակասորդ, ֆիզիկական մեծություն է, որ ցույց է տալիս ներքին փոխազդեցության ազդեցությունը միջուկը կազմող մասնիկների զանգվածի վրա և բնութագրում է ատոմի միջուկի կայունությունը։ Սովորաբար նշանակվում է {\Delta}m։
Գրականության մեջ հանդիպում են «զանգվածի պակասորդ» եզրույթի տարբեր սահմանումներ.
Որպես կանոն զանգվածի պակասորդը հաշվում են կէՎ-երով։
Զանգվածի պակասորդը ածխածին-12-ի միջուկի նկատմամբ
Ատոմի դեպքում զանգվածի պակասորդը կամ զանգվածի ավելցուկը (mass excess), տրված իզոտոպի ատոմային զանգվածով արտահայտած հանգստի զանգվածի և տրված իզոտոպի զանգվածային թվի տարբերությունը  ։
որտեղ
Ma(Z, A)
—
Z
լիցքով և
A
զանգվծային թվով միջուկի զանգվածն է.
Համաձայն այս սահմանման 12C միջուկի զանգվածի պակասորդը հավասար է 0-ի։
Զանգվածի պակասորդ և կապի էներգիա
Ընդհանուր դեպքում, զանգվածի պակասորդը կապված մասնիկների համակարգի զանգվածի և նույն մասնիկների ազատ վիճակի գումարային զանգվածների տարբերությունն է ։
որտեղ Z — պրոտոնների թիվն է, N —նեյտրոնների թիվն է, m_p —պրոտոնի զանգվածն է, m_n — նեյտրոնի զանգվածն է, m_{nuc} — միջուկի զանգվածն է։
Ըստ Էյնշտեյնի հարաբերականության, կապի էներգիան համեմատական է զանգվածի պակասորդին։
որտեղ \Delta m-ը զանգվածի պակասորդն է, և с -ը լույսի արագությունն է վակուումում։
Օրինակ
Հաշվենք զանգվածի պակասորդը, երբ236U-ի միջուկը տրոհվում է 92Kr-ի,141Ba-ի, և երեք նեյտրոնների։
236U → 92Kr + 141Ba + 3 n
Նախնական տարրերի և տրոհման հետևանք տարրերի զանգվածների միջև տարբերությունը. զամ։
Եվ ամեն մի 1 զամ = 931,494 ՄէՎ է։
Արտաքին հղումներ
Կատեգորիա:Միջուկային ֆիզիկա
Կոնսեյսան դու Կոյտե
Կոնսեյսան դու Կոյտե (Conceição do Coité), համայնք Բրազիլիայի հյուսիսարևելյան տարածաշրջանում՝ Բաիա նահանգի կազմում   ։ Գտնվում է Հյուսիս-կենտրոնական նահագի Բաիա մարզում։ Մտնում է Սեռինյա գավառի կազմի մեջ։ Բնակչությունը կազմում է 60 467 մարդ՝ 2007 թվականի տվյալներով։ Գրավում է 1 086,224 կմ2 տարածք։ Բնակչության խտությունը՝ 55,6 մարդ/կմ²։ Քաղաքի տոնը նշվում է հուլիսի 7-ին։
Աշխարհագրություն
Կլիման տարածքում արևադարձային կիսաանապատային է։
Չայլու (Ղազախի շրջան)
Չայլու (Çaylı), գյուղ ներկայիս Ադրբեջանական Հանրապետության Ղազախի շրջանում։ Գտնվում է Հայաստանի սահմանից 150 մետր հեռավորության վրա ։
Բնակչություն
2009 թվականի մարդահամարի համաձայն գյուղում բնակվում է 7731 մարդ, այդ թվում՝ 3785 տղամարդ և 3946 կին ։
Ծանոթագրություններ
Կատեգորիա:Ղազախի շրջանի բնակավայրեր